Mykhailo Mudryk. Mykhailo Petrovych Mudryk (2001-yil 5-yanvarda tugʻilgan) – ukrainalik professional futbolchi, Angliya Premyer-ligasining Chelsea klubi va Ukraina terma jamoasida qanot hujumchisi pozitsiyasida oʻynaydi. Mudryk oʻz faoliyatini Metalist Kharkiv va Dnepr akademiyalarida boshlagan, 2016-yilda esa Shaxtyor Donetsk klubiga oʻtgan. U ikki yildan soʻng professional futboldagi debyutini oʻtkazdi va keyinchalik Arsenal Kyiv and Desna Chernihiv klublariga ijaraga berildi. 2023-yilda u 70 million yevro (62 million funt sterling) evaziga Angliyaning Chelsea klubiga koʻchib oʻtdi va bu orqali eng qimmat ukrainalik hamda Ukraina Premyer-ligasidan transfer qilingan eng qimmat futbolchiga aylandi. Mudryk Ukrainaning bir necha yosh toifasidagi terma jamoalarda toʻp surgan. 2022-yildan buyon esa Ukraina kattalar terma jamoasining asosiy tarkib futbolchisi hisoblanadi va UEFA Yevro 2024 turnirida ham mamlakati sharafini himoya qildi. Shaxsiy hayoti. Mykhailo Petrovych Mudryk 2001-yil 5-yanvarda Xarkov viloyatining Krasnohrad shahrida tugʻilgan. Provaslav nasroniy boʻlgan futbolchi koʻplab oʻyinlarda dinining ramzi hisoblangan belgilar bilan koʻrishimiz mumkin. Mudrykning bir nechta tatuirovkalari bor, lekin u „Only Jesus“ (maʼnosi „Faqat Iso“) deb yozilgan tatuirovkasini eng muhimi deb biladi. Futbolchini doʻstlari va murabbiylari „Misha“ laqabi bilan chaqirishadi. Klublardagi karyerasi. Karyerasining boshlanishi. Mudryk 2010-yilda Metalist Kharkiv akademiyasida futbol oʻynashni boshlagan, 2014-yilda Dnepr jamoasiga oʻtgan. Turli yosh toifalaridagi koʻrsatgan oʻyini tufayli Mudryk Donetskning Shaxtyor klubi eʼtiborini tortdi va u 2016-yilda klub akademiyasi bilan shartnoma imzoladi. Chelsea. 2023-yilning 15-yanvarida Mudryk Preymer-liganing Chelsea klubi bilan 70 million yevro (62 million funt sterling) evaziga sakkiz yarim yillik shartnoma imzoladi. Bu orqali u Shaxtyor va Ukraina Preymer-ligasi tomonidan sotilgan eng qimmat futbochiga aylanib, Fredning avvalgi rekordini ortda qoldirdi. Mudrykning Liverpool bilan kechgan 0:0 hisobidagi Preymer-liga bahsida yangi jamoasida debyut qildi. futbolchi 4-fevral kuni Fulham klubiga qarshi oʻyinda ilk bor asosiy tarkibda maydonga tushdi. 2-oktabr kuni Mudryk oʻzining londonliklar safidagi 24-uchrashuvida ilk golini kiritdi. 21-oktyabr kuni u Arsenal bilan oʻyinda (2:2) uzoq masofadan yoʻllagan zarbasidan soʻng Stamford Bridge stadionidagi oʻzining birinchi golini urdi. Terma jamoadagi karyerasi. 2017-yildan 2018-yilgacha Mudryk Ukraina U-17 terma jamoasida o‘ynagan. 2018-yildan 2019-yilgacha oraliqda esa Ukraina U-19 jamoasida to'p surgan, u yerda 12 ta o‘yin o‘tkazib, 5 ta gol muallifiga aylangan. 2019-yilda futbolchi Ukraina U-21 terma jamoasida debyut qildi, 16 ta o‘yinda maydonga tushdi va raqiblar darvozasini uch bor ishg'ol qildi. 2021-yil 7-sentabrda u Armanistonga qarshi bahsda jarima zarbasidan g‘alaba golini kiritdi. 2021-yil 7-sentabrda u Armanistonga qarshi o‘yinda jarima zarbasidan g‘alaba golini kiritdi. 2023-yil 16-iyun kuni Mudryk 2023-yilgi 21 yoshgacha bo‘lgan futbolchilar o‘rtasidagi Yevropa chempionatida ham terma jamoasi sharafini himoya qildi. U musobaqa davomida ikkita o‘yinda maydonga tushdi va ikkita golli uzatmani amalga oshirdi. 2022-yil aprel oyida Mudryk ilk bor Ukraina terma jamoasiga 2022-yilning aprel-may oylarida Sloveniyada bo‘lib o‘tadigan o‘quv-mashg‘ulot yig‘ini vaqtida chaqiruv oldi. 1-iyun kuni u 2022-yilgi FIFA Jahon chempionati saralashi pley-off bosiqchining yarim finalida u terma jamoadagi debyutini amalga oshirdi.